ป้องกันไม่ให้มันดึงความสนใจของผู้คน ทำให้อวัยวะเพศหยุดแข็งตัว ปกปิดหลักฐาน
คุณสามารถจัดการไม่ให้อวัยวะเพศที่กำลังแข็งตัวเป็นที่สังเกตเห็น และยังสามารถป้องกันไม่ให้เกิดเหตุการณ์อวัยวะเพศแข็งตัวและคงสภาพแบบนั้นนานๆ หากคุณสวมใส่กางเกงและกางเกงชั้นใน ให้สวมใส่กางเกงในบ็อกเซอร์ที่ขนาดพอดี และกางเกงที่ช่วงเป้าพอดีเช่นกัน  กางเกงหรือกางเกงในที่หลวมอาจจะทำให้อวัยวะเพศของคุณโด่เด้งขึ้นมา และทำให้ส่วนนั้นดูปูดโปนอย่างเห็นได้ชัดขึ้น และการที่จะทำให้อาการนี้หายไปก็ยิ่งยากขึ้นด้วย เนื่องจากส่วนปลายขององคชาติไวต่อสัมผัสมีการเสียดสีกับเนื้อผ้า กางเกงสีเข้มจะช่วยให้การตัดกันของสีมีความโดดเด่นน้อยกว่ากางเกงสีอ่อน ดังนั้น หากอวัยวะเพศเกิดแข็งตัวขึ้นมา และคุณดันใส่ยีนส์สีขาวล่ะก็ มันจะเห็นได้ชัดมากกว่าตอนใส่กางเกงสีเข้ม หากคุณกังวลว่าคุณจะไม่สามารถควบคุมอาการดังกล่าวนี้ได้ก็ให้ใส่กางเกงสีน้ำเงินเข้ม สีดำ หรือสีอื่นที่เข้มๆ คุณมีแนวโน้มที่จะหลั่งน้ำหล่อลื่นเวลาที่อวัยวะเพศแข็งตัวล่ะก็ กางเกงสีเข้มจะช่วยพรางไม่ให้รอยเปื้อนเห็นได้ชัดขึ้น หากคุณมีเสื้อที่ห้อยต่ำกว่าขอบกางเกงสักหน่อย มันจะช่วยปกปิดอะไรๆ ได้ดียิ่งขึ้น เสื้อยืด แจ็คเก็ต หรือเสื้อกีฬาขนาดใหญ่กว่าปกติ มีประโยชน์ในเวลาที่คุณกำลังต้องสู้รบปรบมือกับฮอร์โมนของคุณ มันไม่ใช่เรื่องง่ายเลย แต่ยิ่งคุณคิดถึงเรื่องสยิวน้อยลงเท่าไหร่ อาการอวัยวะเพศแข็งตัวอันไม่พึงประสงค์ก็จะยิ่งน้อยลงเท่านั้น หากคุณไม่ต้องการให้อะไรมันปูดโปนชวนให้คนมอง จงเลี่ยงความคิดถึงเรื่องเพศหรือจ้องมองสิ่งที่ชวนนึกถึงเรื่องทางเพศ เช่นเคย มันยากที่จะเลี่ยงการกระตุ้นเร้าทางเพศในบางครั้ง และก็ไม่ใช่ว่ามันจะเกิดก็ต่อเมื่อมีอะไรมากระตุ้นไปเสียทุกครั้ง บางครั้งร่างกายของคุณก็แค่ไม่ยอมให้ความร่วมมือเพราะฮอร์โมนที่พลุ่งพล่าน มันเป็นเรื่องปกติสุดๆ การที่อวัยวะเพศแข็งตัวเป็นอะไรที่ปกติสุดๆ แม้ว่ามันจะดึงความสนใจผู้อื่นเวลาที่คุณอยู่ในที่สาธารณะหรือในสถานการณ์ที่อ่อนไหว หากคุณรู้สึกว่าอวัยวะเพศกำลังจะแข็งตัว พยายามอย่าไปนึกถึงมัน และอย่าตื่นเต้นเกินไป  สิ่งที่สำคัญที่สุดที่ต้องจำไว้เลยก็คือ ขณะที่คุณกำลังพยายามต่อสู้กับมัน สิ่งที่เกิดกับคุณไม่ได้เป็นเรื่องผิดปกติแต่อย่างใด  และทางที่ดีที่สุดก็คือ ไม่ต้องตื่นตระหนก หากคุณต้องการให้อวัยวะเพศหยุดแข็งตัว ให้เริ่มทำสิ่งที่ต้องใช้แรง ออกไปข้างนอกและออกกำลังกายสักพัก และมันจะคลายตัวค่อนข้างเร็วทีเดียว โดยทั่วไป อาการจะหายไปเร็วกว่ารอให้มันคลายตัวเสียอีก ทำให้กล้ามเนื้อของคุณได้ออกกำลัง และอาการนี้จะหายไป เพราะร่างกายของคุณจะต้องการเลือดไปเลี้ยงบริเวณอื่นนั่นเอง  ลงไปวิดพื้นเร็วๆ สิบครั้ง แล้วให้พยายามซิทอัพ 30-40 ครั้ง นี่มักจะช่วยได้ ออกไปวิ่งจ๊อกกิ้งขณะอวัยวะเพศแข็งตัวก็ได้ถ้าคุณต้องการ บางครั้ง แค่เพียงเบนความสนใจไปที่กีฬาหรือเกมก็ช่วยแก้ปัญหาได้เช่นกัน หมั่นออกกำลังกายสม่ำเสมอให้ร่างกายได้ทำงาน และขจัดความหงุดหงิดใจจากเรื่องนั้นไปบ้าง อวัยวะเพศแข็งตัวตอนใส่ชุดว่ายน้ำ นี่อาจเป็นหนึ่งในชุดที่เห็นชัดมากที่สุด หากอวัยวะเพศเกิดแข็งตัวตอนอยู่ในน้ำ ให้คุณว่ายน้ำไปกลับอย่างจริงจัง หรือไม่ก็ให้คุณเกร็งกล้ามเนื้อมัดใหญ่ที่ขา เพื่อนำเลือดออกจากอวัยวะเพศของคุณ วิธีนี้มีประโยชน์เวลาที่คุณนั่งในชั้นเรียน การทานอาหารจะช่วยให้ร่างกายของคุณหันเหความสนใจไปที่อื่น การรับประทานอาหารทำให้เลือดไหลเวียนไปที่ระบบย่อยอาหาร ช่วยให้อาหารถูกแปรสภาพและเปลี่ยนเป็นพลังงาน ลองทานพวกเมล็ดพันธุ์ที่ไม่ผ่านการปรุงใดๆ โอ๊ตมีล หรือผลไม้รสเปรี้ยว จะช่วยทำให้เลือดไหลเวียนดีขึ้น และทำให้ร่างกายของคุณหันไปวุ่นกับเรื่องอื่นๆ แทน ขณะที่การอาบน้ำ "ฝักบัวเย็นๆ" เป็นคำแนะนำทั่วไปสำหรับวัยรุ่นฮอร์โมนพลุ่งพล่าน อันที่จริง อุณหภูมิต่ำๆ เป็นตัวช่วยในการผลิตสเปิร์ม ขณะที่อุณภูมิสูงๆ จะไปลดสิ่งนี้ ถึงนั่นอาจจะไม่ได้จะทำให้การแข็งตัวของอวัยวะเพศของคุณหายไปได้เลย แต่มันก็สามารถช่วยคุณได้ในระยะยาว การอาบน้ำ ไม่ว่าจะวิธีไหน ก็ล้วนเป็นความคิดที่ดี มีมุกตลกเก่าๆ ที่คนพูดกันว่า ชายหนุ่มจะมีเลือดพอให้ไปเลี้ยงสมองหรือไม่ก็องคชาติเท่านั้น แต่ไม่ใช่ไปทั้งสองแห่ง ดูท่าก็น่าจะจริงอยู่บ้าง หากคุณไม่สามารถลุกขึ้นมาทำอะไรเป็นจริงเป็นจัง หรือรอให้อวัยวะเพศที่กำลังแข็งตัวหายไปไม่ไหว ให้พยายามเอาชนะมันด้วยการทำสิ่งต่อไปนี้:  คิดถึงสิ่งที่เป็นธรรมชาติของมนุษย์ คิดดูว่าอะไรจะเกิดขึ้นถ้าคุณเกิดเสียชีวิตขึ้นมา หาผลลัพธ์โจทย์เลขต่อไปนี้ในหัว: (1567 x 34)(143 - 56) นึกภาพคนแก่ในบ้านพักคนชรากำลังทางอาหารกลางวัน พยายามแต่งโคลงสี่สุภาพสักบท จินตนาการว่ากำลังกินแมงกะพรุนดิบๆ อ่านหนังสือของอริสโตเติล เล่นซูโดกุ หรือเกมครอสเวิร์ด นึกถึงตอนที่คุณเหยียบขี้หมาเท้าเปล่า หากคุณไม่สามารถทำอะไรให้อาการนี้หายไปได้แล้ว คุณอาจลองสร้างความเจ็บปวดให้กับตัวเองอย่างนุ่มนวลที่สุดแต่ก็รู้สึกได้ถึงความเจ็บปวดนั้น หยิกต้นขาของคุณให้แรงเพื่อทำให้ร่างกายหันเหไปหาความรู้สึกเจ็บ ทำให้ความสนใจของคุณไปอยู่ที่เรื่องอื่นเสีย ให้หยิกตัวเองสักหนึ่งหรือสองวินาทีเท่านั้นพอ และให้หยุดหากทำแล้วไม่ได้ผล และให้วิธีอื่นแทน  ไม่ว่าอะไรจะเกิดขึ้น อย่าพยายามที่จะสร้างความเจ็บปวดหรือทำให้อวัยวะเพศของคุณได้รับบาดเจ็บเพื่อให้อาการอวัยวะเพศแข็งตัวหายไปเด็ดขาด การที่สิ่งนี้เกิดขึ้นกับร่างกายของคุณเป็นเรื่องปกติและเป็นธรรมชาติอย่างที่สุด และมันก็จะคลายตัวไปเองในที่สุด หากคุณอยากให้ร่างกายได้ปลดปล่อยอารมณ์ความรู้สึกเพื่อทำให้อาการอวัยวะเพศแข็งตัวหายไป การช่วยตัวเองเป็นครั้งคราวไม่ใช่เรื่องผิดหรือไม่ถูกสุขลักษณะแต่อย่างใด แต่หลายต่อหลายครั้ง มันจะช่วยให้อาการอวัยวะเพศแข็งตัวหายไปได้ หากคุณกำลังยืน และอวัยวะเพศเกิดแข็งตัว มันอาจเห็นได้ชัดเจนทีเดียว หากคุณต้องการปกปิดสิ่งนั้น ลองนั่งลงและนั่งไขว่ห้างหากจำเป็น นี่จะช่วยเพิ่มพื้นที่ในกางเกงของคุณหากว่ากางเกงฟิตเกินไป และจะช่วยให้ส่วนนั้นดูโดดเด่นน้อยลง การยกเข่าขึ้นก็มักจะช่วยเพิ่มพื้นที่ในกางเกงให้มากขึ้นได้   หากอยู่ในที่สาธารณะ พยายามหาที่นั่งที่ไหนก็ได้ แต่เก้าอี้ที่มีที่วางแขนจะดีที่สุด เก้าอี้ที่ปรับพนักเอนได้ ที่ให้คุณได้เอนหลังพิงพนักจัดว่าดีที่สุด แต่ในสถานการณ์คับขันเก้าอี้แบบไหนก็ได้หมด ถ้าทำได้ ให้มุ่งหน้าไปห้องน้ำหรือห้องนอนของคุณ เพื่อทำการจัดที่ทางส่วนนั้นของคุณ ทั้งสองที่นี้ต่างก็เป็นสถานที่ที่ดีที่จะให้หลบ ขึ้นอยู่กับร่างกายแต่ละคน สำหรับบางคน การจัดที่ทางของอวัยวะส่วนนี้ให้ดูไม่โดดเด่นเตะตาคนอาจจะช่วยให้เขารู้สึกสบายตัวขึ้นหรือน้อยลงก็ได้ หากทำได้ ให้คุณพยายามใช้มือขยับอวัยวะของคุณไปมาสักหน่อย หรืออาจใช้วิธีขยับสะโพกน้อยๆ ให้เงียบที่สุดเท่าที่จะทำได้  จัดอวัยวะของคุณให้ชี้ขึ้นหรือชี้ลงไปตามทางของซิปกางเกง. ซิปกางเกงจะทำให้กางเกงดูปูดขึ้นโดยธรรมชาติของมันอยู่แล้ว ส่วนนั้นจึงจะเตะตาคนน้อยลงหากคุณจัดเก็บส่วนนั้นไปในทิศทางเดียวกันกับซิป เช็คให้แน่ใจว่าส่วนหัวขององคชาติไม่อยู่สูงกว่าขอบกางเกง หากอวัยวะเพศที่แข็งตัวชี้ไปด้านข้าง มันมักจะเป็นอะไรที่สะดุดตาและน่าอึดอัดมากที่สุด พยายามเปลี่ยนทิศทางให้ชี้ขึ้นหรือลงหากทำได้ หากคุณมัววุ่นกับการจัดการสิ่งนี้มากจนเกินไป คนส่วนมากอาจคิดว่าคุณกำลังพยายามกระตุ้นอารมณ์ทางเพศให้ตนเอง และอาจเกิดการหลั่งของอสุจิได้หากคุณมัวจัดที่จัดทางมากจนเกินไป หากคุณอยู่ที่โรงเรียนหรือสถานที่คล้ายๆ กัน และอวัยวะเพศเกิดแข็งตัวขึ้นมา ให้ดูนาฬิกาว่าคุณมีเวลาอีกเท่าไหร่ก่อนที่จะได้ออกจากที่นั่น หากคุณอยู่ที่สระว่ายน้ำ ให้ใช้ผ้าเช็ดตัว นอนลงบนเก้าอี้ชายหาดหรือบนหาดทราย จนกว่าอาการจะหายไป พยายามอย่าคิดถึงสิ่งที่เกิดขึ้นข้างล่างนั้นและให้นึกถึงสิ่งอื่นแทนขณะที่คุณรอให้อาการนี้หายไป แม้แต่ในครั้งที่มันดื้อ ไม่ยอมคลายตัวเสียที วิธีนี้จะช่วยให้อาการหายไปได้ เมื่อผ่านไปสองสามนาที โดยทั่วไปแล้ว คุณไม่ต้องทำอะไรกับมันเลยด้วยซ้ำ หากรอแล้วมันยังไม่ยอมคลายตัว ให้อ่านข้อมูลส่วนถัดไปเพื่อเรียนรู้เทคนิคอื่นๆ อีก
สวมใส่กางเกงและกางเกงในที่ขนาดพอดีตัว. ใส่กางเกงสีเข้ม. ใส่เสื้อที่มีความยาวมากกว่าที่เคย. เลี่ยงสิ่งเร้าทางเพศ. ผ่อนคลาย. ออกกำลังกาย. ทานอะไรสักอย่าง. อาบน้ำอุ่นๆ ใต้ฝักบัวหรือแช่อ่างอาบน้ำ. คิดถึงเรื่องร้ายๆ น่าสะอิดสะเอียน หรือคิดอะไรที่ซับซ้อน. หยิกขาของคุณเบาๆ. นั่งลง. จัดที่ทางส่วนนั้นของคุณให้เรียบร้อย. ใช้หนังสือหรือกระเป๋าเป้สะพายหลังมาวางบนตักเพื่อปกปิด. รอไปเรื่อยๆ.
https://www.wikihow.com/Suppress-an-Erection https://www.wikihow.com/Suppress-an-Erection https://www.wikihow.com/Suppress-an-Erection
Preventing Distraction Making Erections Go Away Covering Up the Evidence